text: 
  Peter Bruun søger samarbejds-partner
  
  For at tage hjemmemarkedet først, så kan der leveres et 
  Spækhugger-skrog med dæk og luger for ca. 55.000 kr., til en Grinde 
  ca. 80.000 kr.. Prisen for en køl er henholdsvis 9.000 kr. og 10.000
   kr., hvortil kommer en eventuel mast fra John Mast. Alle tegninger 
  til skabeloner til køl, ror samt beslag og udstyr følger med.
  
  På eksport-markedet søger Peter Bruun nu et samarbejde med et 
  velfunderet firma  -  i Danmark eller udlandet, eller flere firmaer 
  for den sags skyld  -  til en større produktion af færdigbåde, helt 
  afhængig af markedets udvikling naturligvis. I udlandet vil det for 
  hvert enkelt land kunne ske i kraft af en licens-aftale.
  
  De to nævnte bådtyper har været en klar succes i Danmark i nu over 
  20 år. " Hvalbådenes " særpræg og gedigne sejleregenskaber har 
  appelleret til mange sejlere, bådene er funktionelt rigtigt udformede, 
  og de er rummelige. Det er glimrende turbåde, og specielt Spækhuggeren
   har desuden domineret i kapsejladser og år for år været den 
  stærkest repræsenterede klassebåd ved f.eks. " Sjælland Rundt ".
  
  
  
  